కోల్కతా, జూలై 25: శాంతియుత ప్రాంతాల్లో సైనికాధికారులకు ఇచ్చే ఉచిత రేషన్ తొలగించడంపై మండిపడ్డ ఆర్మీ కర్నల్ ఏకంగా కేంద్ర ప్రభుత్వానికే లీగల్ నోటీసు ఇచ్చారు. 60 రోజుల్లోగా ఆ సౌకర్యాన్ని పునరుద్ధరించాలని డిమాండ్ చేశారు. 12 కోర్ హెడ్ క్వార్టర్స్లో డిప్యూటీ జడ్జ్ అడ్వకేట్ జనరల్గా ఉన్న కర్నల్ ముకుల్దేవ్ రక్షణశాఖ కార్యదర్శి సంజయ్మిత్రా ద్వారా ఈ లేఖ పంపారు. ఈ రేషన్కు బదులు కేంద్రం రోజుకు రూ. 96.03 ఇస్తానంటోందని, అది ఏమాత్రం సరిపోదని ముకుల్దేవ్ న్యాయవాది, రిటైర్డ్ కర్నల్ రాజీవ్ మాంగ్లిక్ తెలిపారు. ఈ మొత్తం ఒక రోజుకు సరిపడ పోషక విలువలు అందించగలదా అని ప్రశ్నించారు. సీడీఎస్ పరీక్ష ద్వారా 1988 ఆగస్టు 20వ తేదీన తాను ఇండియన్ ఆర్మీలో చేరానని, నోటిఫికేషన్లో పేర్కొన్న నిబంధనల్లో ఉచిత రేషన్ ఇస్తామని స్పష్టంగా చెప్పారని కర్నల్ దేవ్ అన్నారు. రేషన్కు బదులు నగదు ఇస్తామన్న ప్రస్తావన ఎక్కడా లేదని.. ఆ సర్వీసు నిబంధనలు చూశాకే తాను ఆర్మీలో చేరేందుకు దరఖాస్తు చేశానని చెప్పారు.
kolkata, juulai 25: saantiyuta praantaallo sainikaadhikaarulaku iche uchita reshan tolaginchadampai mandipadda armi karnal ekamgaa kendra prabhutvaanike leagal notisu icharu. 60 rojulloga aa soukaryaanni punaruddharinchaalani demand chesaru. 12 kor head quarterslo deputy jadj advaket janaralga unna karnal mukuldev rakshanasakha kaaryadarsi sanjaymitra dwara ee lekha pampaaru. ee reshanku badulu kendram rojuku roo. 96.03 istanantondani, adhi ematram saripodani mukuldev nyaayavaadi, retired karnal rajiv manglic telipaaru. ee mottam oka rojuku saripada poshaka viluvalu andinchagaladaa ani prasninchaaru. cds pareeksha dwara 1988 aagastu 20va tedeena taanu indian aarmeelo cheraanani, notificationlo perkonna nibandhanallo uchita reshan istamani spashtamgaa cheppaarani karnal dev annaru. reshanku badulu nagadu istamanna prastaavana ekkada ledani.. aa sarveesu nibandhanalu chushake taanu aarmeelo cherenduku darakhastu chesanani cheppaaru.